CELEX: C2006/224/29
Language: sk
Date: 2006-09-16 00:00:00
Title: Vec C-242/05: Uznesenie Súdneho dvora (štvrtá komora) z  27. júna 2006 (návrh na začatie prejudiciálneho konania, ktorý podal Gerechtshof te 's-Hertogenbosch – Holandsko) – G. M. van de Coevering/Hoofd van het District Douane Roermond van de rijksbelastingdienst (Článok 104 ods. 3 prvý pododsek rokovacieho poriadku — Slobodné poskytovanie služieb — Prenájom motorového vozidla v inom členskom štáte ako je štát bydliska — Daň z nezaregistrovaných motorových vozidiel, ktoré však používa osoba, ktorá má bydlisko v tomto štáte — Spôsoby vyberania)

16.9.2006   
            
            
               SK
            
            
               Úradný vestník Európskej únie
            
            
               C 224/16
            
         Uznesenie Súdneho dvora (štvrtá komora) z 27. júna 2006 (návrh na začatie prejudiciálneho konania, ktorý podal Gerechtshof te 's-Hertogenbosch – Holandsko) – G. M. van de Coevering/Hoofd van het District Douane Roermond van de rijksbelastingdienst
   (Vec C-242/05) (1)
   
   (Článok 104 ods. 3 prvý pododsek rokovacieho poriadku - Slobodné poskytovanie služieb - Prenájom motorového vozidla v inom členskom štáte ako je štát bydliska - Daň z nezaregistrovaných motorových vozidiel, ktoré však používa osoba, ktorá má bydlisko v tomto štáte - Spôsoby vyberania)
   (2006/C 224/29)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Gerechtshof te 's-Hertogenbosch
   Účastníci konania
   
      Žalobca: G. M. van de Coevering
   
      Žalovaný: Hoofd van het District Douane Roermond van de rijksbelastingdienst
   Predmet veci
   Návrh na začatie prejudiciálneho konania – Gerechtshof te 's-Hertogenbosch – Výklad článkov 49 ES až 55 ES – Vnútroštátna právna úprava výberu daní z motorových vozidiel zaregistrovaných na území štátu a z nezaregistrovaných motorových vozidiel, ktoré však používa osoba, ktorá má v tomto štáte bydlisko – Motorové vozidlo prenajaté v inom členskom štáte osobou, ktorá má bydlisko v štáte, kde sa vyberá daň – Výber dane v celom rozsahu bez toho, aby sa brala do úvahy dĺžka prenájmu vozidla alebo dĺžka jeho používania
   Výrok uznesenia
   Článkom 49 ES až 55 ES odporuje vnútroštátna právna úprava členského štátu, ako je tá v predmetnej veci, ktorá ukladá fyzickej osobe s bydliskom v tomto členskom štáte, ktorá si prenajíma motorové vozidlo zaregistrované v inom členskom štáte, platbu registračnej dane v celom rozsahu počnúc od prvého použitia tohto vozidla na cestných komunikáciách prvého uvedeného členského štátu bez toho, aby sa brala do úvahy dĺžka používania týchto cestných komunikácií a bez toho, aby si predmetná osoba mohla uplatniť nárok na oslobodenie alebo vrátenie dane, pokiaľ motorové vozidlo nie je určené na výlučné a trvalé použitie v prvom uvedenom členskom štáte, ani týmto spôsobom používané.
   
      (1)  Ú. v. EÚ C 205, 20.8.2005.